
66                                                  DR 31.7.2018                                                                         

 

 

Ini kerana, Yang Amat Berhormat ada mengatakan bahawa sekiranya suami enggan 
untuk mencarumkan dua peratus pada caruman pekerja kepada  isteri yang merupakan suri 
rumah, suri rumah boleh mendapat manfaat tabungan dan sumbangan kerajaan melalui Skim 
Simpanan Persaraan 1Malaysia yang diperkenalkan oleh KWSP. 

Jadinya soalan daripada mengenai perkara ini saya nak mendapat penjelasan lebih 
lanjut Yang Berhormat, mengenai adakah sumbangan melalui SPIM ini adalah sumbangan 
kerajaan yang dijanjikan oleh pihak Kerajaan Pakatan Harapan iaitu sebanyak RM50 sebulan 
oleh pihak kerajaan kerana setahu saya di bawah kategori simpanan SPIM ini ia adalah 
sumbangan padanan sebanyak 15 peratus daripada sumbangan padanan pihak pencarum 
yang secara sukarela mencarumkan dan jumlah maksimumnya pula adalah RM250 setahun. 

Bermaksud janji yang dikatakan adalah RM50 satu bulan bermaksud RM600 
setahun. Jadinya lain daripada apa yang diberi di dalam jawapan yang diberikan kepada saya 
kerana itulah saya nak minta penjelasan daripada pihak Yang Berhormat kerana 
menggunakan Skim Simpanan Persaraan 1Malaysia ini ia sudah lain daripada apa yang telah 
dijanjikan oleh pihak Pakatan Harapan. 

Dato’ Seri Dr. Wan Azizah Wan Ismail: Terima kasih Yang Berhormat Parit Sulong. 
Ha lain, kita baru pun nak jawab. 

Dato’ Abdullah Sani bin Abdul Hamid [Kapar]: Yang Amat Berhormat Timbalan 
Perdana Menteri, saya minta pencelahan bersekali dengan Yang Berhormat Parit Sulong. 

Dato’ Seri Dr. Wan Azizah Wan Ismail: [Ketawa] Okey. 

Dato’ Abdullah Sani bin Abdul Hamid [Kapar]: Terima kasih Yang Amat 
Berhormat Pandan. Saya meneliti dalam hujahan dan juga manifesto yang dibuat oleh 
Pakatan Harapan dalam memberikan RM50 setiap mereka yang suri rumah tangga yang 
tidak bekerja daripada peruntukan oleh Kerajaan Pakatan Harapan. Is it maksud daripada 
akta EPF sendiri pencarum itu boleh memotong pencaruman mereka sehingga 20 peratus 
dan majikan pada kala ini ialah 12 peratus dan amalan waktu ini ialah 11 peratus. 

Jadi mengikut daripada undang-undang akta EPF sendiri membenarkan pencarum 
memotong sehingga 20 peratus. Jadi saya ingin mendapat penjelasan dan juga memberikan 
pandangan bahawa keperluan potongan itu boleh dilakukan terhadap pencarum dan 
sekiranya kalau majikan itu bersetuju atas potongan lebihan 12 peratus  boleh dilakukan. 
Saya melihat perkara ini tidak menjadi kesalahan ia dalam akta EPF sendiri.  

Jadi saya ingin mencadangkan kepada Yang Berhormat supaya potongan itu 
sebenarnya boleh dilakukan terhadap pencarum kerana ia tidak melebihi 20 peratus dan 
pihak majikan boleh diambil kesempatan untuk mencadangkan pada majikan melalui 
Malaysian Empolyer Federation (MEF) yang membenarkan potongan itu lebih daripada 13 
peratus, dengan izin, pihak majikan. Apa pandangan Yang Amat Berhormat, terima kasih 
Tuan Yang di-Pertua. 

Dato’ Seri Dr. Wan Azizah Wan Ismail: Terima kasih Yang Berhormat Kapar, 
terima kasih Yang Berhormat Parit Sulung. Memang ini idea-idea yang baik dan kita boleh 
fikirkan bagaimana mekanismenya. Akan tetapi saya nak masukkan apa yang kita hadapi 
sekarang ini supaya  kita ada, skim ini boleh dijalankan secepat  mungkin. Saya akan baca 
dan saya akan sampai ke jawapan untuk... 

Dato’ Dr. Noraini Ahmad [Parit Sulong]: Tapi sebelum itu Yang Amat Berhormat... 

Dato’ Seri Dr. Wan Azizah Wan Ismail: Nanti sekejap. 

Dato’ Dr. Noraini Ahmad [Parit Sulong]: ...Sebabnya apa Yang Berhormat Kapar 
katakan tadi saya faham tetapi kita menghadapi masalah di mana suami itu tidak hendak 
daripada caruman dia itu diberikan kepada isteri dia, yang itu yang saya maksudkan, yang 
pertama.  

 

 



Ini kerana, Yang Amat Berhormat ada mengatakan bahawa sekiranya suami enggan untuk mencarumkan dua peratus pada caruman pekerja kepada isteri yang merupakan suri rumah, suri rumah boleh mendapat manfaat tabungan dan sumbangan kerajaan melalui Skim Simpanan Persaraan 1Malaysia yang diperkenalkan oleh KWSP. Jadinya soalan daripada mengenai perkara ini saya nak mendapat penjelasan lebih lanjut Yang Berhormat, mengenai adakah sumbangan melalui SPIM ini adalah sumbangan kerajaan yang dijanjikan oleh pihak Kerajaan Pakatan Harapan iaitu sebanyak RM50 sebulan oleh pihak kerajaan kerana setahu saya di bawah kategori simpanan SPIM ini ia adalah sumbangan padanan sebanyak 15 peratus daripada sumbangan padanan pihak pencarum yang secara sukarela mencarumkan dan jumlah maksimumnya pula adalah RM250 setahun. Bermaksud janji yang dikatakan adalah RM50 satu bulan bermaksud RM600 setahun. Jadinya lain daripada apa yang diberi di dalam jawapan yang diberikan kepada saya kerana itulah saya nak minta penjelasan daripada pihak Yang Berhormat kerana menggunakan Skim Simpanan Persaraan 1Malaysia ini ia sudah lain daripada apa yang telah dijanjikan oleh pihak Pakatan Harapan. Dato' Seri Dr. Wan Azizah Wan Ismail: Terima kasih Yang Berhormat Parit Sulong. Ha lain, kita baru pun nak jawab. Dato' Abdullah Sani bin Abdul Hamid [Kapar]: Yang Amat Berhormat Timbalan Perdana Menteri, saya minta pencelahan bersekali dengan Yang Berhormat Parit Sulong. Dato' Seri Dr. Wan Azizah Wan Ismail: [Ketawa] Okey. Dato' Abdullah Sani bin Abdul Hamid [Kapar]: Terima kasih Yang Amat Berhormat Pandan. Saya meneliti dalam hujahan dan juga manifesto yang dibuat oleh Pakatan Harapan dalam memberikan RM50 setiap mereka yang suri rumah tangga yang tidak bekerja daripada peruntukan oleh Kerajaan Pakatan Harapan. Is it maksud daripada akta EPF sendiri pencarum itu boleh memotong pencaruman mereka sehingga 20 peratus dan majikan pada kala ini ialah 12 peratus dan amalan waktu ini ialah 11 peratus. Jadi mengikut daripada undang-undang akta EPF sendiri membenarkan pencarum memotong sehingga 20 peratus. Jadi saya ingin mendapat penjelasan dan juga memberikan pandangan bahawa keperluan potongan itu boleh dilakukan terhadap pencarum dan sekiranya kalau majikan itu bersetuju atas potongan lebihan 12 peratus boleh dilakukan. Saya melihat perkara ini tidak menjadi kesalahan ia dalam akta EPF sendiri. Jadi saya ingin mencadangkan kepada Yang Berhormat supaya potongan itu sebenarnya boleh dilakukan terhadap pencarum kerana ia tidak melebihi 20 peratus dan pihak majikan boleh diambil kesempatan untuk mencadangkan pada majikan melalui Malaysian Empolyer Federation (MEF) yang membenarkan potongan itu lebih daripada 13 peratus, dengan izin, pihak majikan. Apa pandangan Yang Amat Berhormat, terima kasih Tuan Yang di-Pertua. Dato' Seri Dr. Wan Azizah Wan Ismail: Terima kasih Yang Berhormat Kapar, terima kasih Yang Berhormat Parit Sulung. Memang ini idea-idea yang baik dan kita boleh fikirkan bagaimana mekanismenya. Akan tetapi saya nak masukkan apa yang kita hadapi sekarang ini supaya kita ada, skim ini boleh dijalankan secepat mungkin. Saya akan baca dan saya akan sampai ke jawapan untuk... Dato' Dr. Noraini Ahmad [Parit Sulong]: Tapi sebelum itu Yang Amat Berhormat... Dato' Seri Dr. Wan Azizah Wan Ismail: Nanti sekejap. Dato' Dr. Noraini Ahmad [Parit Sulong]: ...Sebabnya apa Yang Berhormat Kapar katakan tadi saya faham tetapi kita menghadapi masalah di mana suami itu tidak hendak daripada caruman dia itu diberikan kepada isteri dia, yang itu yang saya maksudkan, yang pertama.